Σπόρτινγκ Λισαβόνας Β

Η Σπόρτινγκ Λισαβόνας Β είναι μια πορτογαλική, ποδοσφαιρική ομάδα. Είναι η αναπληρωματική ομάδα της Σπόρτινγκ Λισαβόνας. Οι αναπληρωματικές ομάδες στην Πορτογαλία μπορούν να συμμετάσχουν κανονικά στα πρωταθλήματα της χώρας, όπως οι κύριες ομάδες. Ωστόσο, δεν μπορούν να αγωνιστούν στην ίδια κατηγορία με την κύρια ομάδα και έτσι απαγορεύται στην ομάδα να προβιβαστεί στην Πριμέιρα Λίγκα ούτε να συμμετάσχει στο Κύπελλο Πορτογαλίας (ποδόσφαιρο ανδρών) και στο Taça da Liga. Έδρα της ομάδας είναι το Complexo Desportivo de Rio Maior, χωρητικότητας 12000 θεατών.

Η Σπόρτινγκ Λισαβόνας είχε Β ομάδα μέχρι τη σεζόν 2003-04. Επαναλειτούργησε την περίοδο 2012-13, όταν εφαρμόστηκαν νέοι κανόνες για τις αναπληρωματικές ομάδες. Μαζί με άλλες 5 αναπληρωματικές ομάδες που επαναδημιουργήθηκαν την ίδια περίοδο, τοποθετήθηκαν στη Σεγκούντα Λίγκα.

Παραπομπές

Εξωτερικοί σύνδεσμοι
 Official club website 
 Club Profile  at ForaDeJogo 
 Club Profile at LPFP 
 Club Profile at ZeroZero 


Κατηγορία:Ποδοσφαιρικές ομάδες Πορτογαλίας
Κατηγορία:Ιδρύσεις ποδοσφαιρικών ομάδων το 2000